title: 2007/378/CE,Euratom: Decizia Consiliului din 14 mai 2007 de numire a unui membru francez în cadrul Comitetului Economic și Social European

text:
               2.6.2007

               RO

               Jurnalul Oficial al Uniunii Europene

               L 141/75

      DECIZIA CONSILIULUI

   din 14 mai 2007
   de numire a unui membru francez în cadrul Comitetului Economic și Social European
   (2007/378/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/524/CE, Euratom a Consiliului din 11 iulie 2006 de numire a membrilor cehi, germani, estonieni, spanioli, francezi, italieni, letoni, lituanieni, luxemburghezi, unguri, maltezi, austrieci, sloveni și slovaci în cadrul Comitetului Economic și Social European (1) pentru perioada 21 septembrie 2006-20 septembrie 2010,
   având în vedere candidatura prezentată de către Guvernul francez,
   având în vedere avizul Comisiei,
   întrucât un post de membru în cadrul Comitetului Economic și Social European a rămas vacant ca urmare a demisiei domnului Bruno CLERGEOT,
   DECIDE:
   Articolul 1
   Se numește membru al Comitetului Economic și Social European domnul Philippe MANGIN, înlocuindu-l pe domnul Bruno CLERGEOT, pentru perioada rămasă a mandatului acestuia, respectiv până la 20 septembrie 2010.
   Articolul 2
   Prezenta decizie se publică în Jurnalul Oficial al Comunităților Europene.
   Produce efecte de la data adoptării.

      Adoptată la Bruxelles, 14 mai 2007.

            Pentru Consiliu

            Președintele

         F.-W. STEINMEIER

      (1)  JO L 207, 28.7.2006, p. 30.


title: 2012/732/UE: Decizia Parlamentului European și a Consiliului din 21 noiembrie 2012 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/002 DE/manroland din Germania)

text:
               28.11.2012

               RO

               Jurnalul Oficial al Uniunii Europene

               L 328/20

         DECIZIA PARLAMENTULUI EUROPEAN ȘI A CONSILIULUI
   din 21 noiembrie 2012
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2012/002 DE/manroland din Germania)
   (2012/732/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, generate de globalizare, și pentru a-i ajuta să se reintegreze pe piața forței de muncă.

               (2)

               Acordul interinstituțional din 17 mai 2006 permite mobilizarea FEG în limita unui plafon anual de 500 000 000 EUR.

               (3)

               La 4 mai 2012, Germania a prezentat o cerere de mobilizare a FEG, privind disponibilizările de la întreprinderea manroland AG și de la două dintre filialele acesteia, precum și de la un furnizor, pe care a completat-o cu informații suplimentare până la 10 iulie 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. În consecință, Comisia propune mobilizarea sumei de 5 352 944 EUR.

               (4)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Germania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare pentru alocarea sumei de 5 352 944 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 21 noiembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2010/655/UE: Decizia Consiliului din 19 octombrie 2010 privind încheierea, în numele Uniunii Europene, a protocolului adițional la Acordul de cooperare pentru protecția coastelor și apelor Atlanticului de Nord-Est împotriva poluării

text:
               30.10.2010

               RO

               Jurnalul Oficial al Uniunii Europene

               L 285/1

         DECIZIA CONSILIULUI
   din 19 octombrie 2010
   privind încheierea, în numele Uniunii Europene, a protocolului adițional la Acordul de cooperare pentru protecția coastelor și apelor Atlanticului de Nord-Est împotriva poluării
   (2010/655/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 196 alineatul (2) și articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Uniunea Europeană este parte la Acordul de cooperare pentru protecția coastelor și apelor Atlanticului de Nord-Est împotriva poluării, aprobat prin Decizia 93/550/CEE a Consiliului (2) (denumit în continuare „Acordul de la Lisabona”).

               (2)

               Un diferend de natură politică cu privire la frontierele din Sahara Occidentală a împiedicat Spania și Marocul să ratifice Acordul de la Lisabona. Acest diferend a fost acum soluționat prin protocolul adițional la Acordul de la Lisabona, care aduce modificări articolului 3 litera (c) din acordul respectiv.

               (3)

               În urma adoptării, la 12 decembrie 2008, a Deciziei Consiliului privind semnarea, în numele Comunității Europene, a protocolului adițional la Acordul de cooperare pentru protecția coastelor și apelor Atlanticului de Nord-Est împotriva poluării, a fost semnat, în numele Comunității, la 25 martie 2009, protocolul adițional.

               (4)

               Protocolul adițional la Acordul de la Lisabona este deschis ratificării, acceptării sau aprobării de către părți.

               (5)

               Prin urmare, este oportună încheierea de către Uniune a protocolului adițional la Acordul de la Lisabona.

               (6)

               Uniunea Europeană și statele membre părți la Acordul de la Lisabona ar trebui să se angajeze să depună simultan, în măsura posibilului, instrumentele lor de ratificare, acceptare sau aprobare a protocolului adițional.

               (7)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană a notificat guvernului portughez faptul că Uniunea Europeană a înlocuit Comunitatea Europeană, succedându-i acesteia,

         ADOPTĂ PREZENTA DECIZIE:
   Articolul 1
   Protocolul adițional la Acordul de cooperare pentru protecția coastelor și apelor Atlanticului de Nord-Est împotriva poluării se aprobă în numele Uniunii Europene.
   Textul protocolului adițional este atașat la prezenta decizie.
   Articolul 2
   (1)   Președintele Consiliului desemnează persoana (persoanele) împuternicită (împuternicite) să procedeze, în numele Uniunii Europene, la depunerea instrumentului de aprobare pe lângă Guvernul Portugaliei, care își asumă funcția de depozitar, în conformitate cu articolul 3 alineatul (1) din protocolul adițional, pentru a exprima aprobarea Uniunii față de asumarea de obligații în temeiul respectivului protocol.
   (2)   Uniunea și statele membre părți la Acordul de la Lisabona se angajează să depună simultan, în măsura posibilului, instrumentele lor de ratificare, acceptare sau aprobare a protocolului adițional.
   Articolul 3
   Prezenta decizie intră în vigoare la data adoptării acesteia.
   Data intrării în vigoare a protocolului adițional se publică în Jurnalul Oficial al Uniunii Europene.

      Adoptată la Luxemburg, 19 octombrie 2010.

            Pentru Consiliu

            Președintele

         D. REYNDERS

      (1)  Aprobare din 9 martie 2010 (nepublicată încă în Jurnalul Oficial).

      (2)  JO L 267, 28.10.1993, p. 20.

      TRADUCERE
      PROTOCOL ADIȚIONAL
      la Acordul de cooperare pentru protecția coastelor și apelor Atlanticului de Nord-Est împotriva poluării
      Republica Portugheză, Regatul Spaniei, Republica Franceză, Regatul Maroc și Comunitatea Europeană, denumite în continuare „părțile”,
      CONȘTIENTE de necesitatea de a proteja mediul în general și mediul marin în special,
      RECUNOSCÂND faptul că poluarea Oceanului Atlantic de Nord-Est cu hidrocarburi și alte substanțe nocive ar putea afecta mediul marin și interesele statelor costiere,
      ȚINÂND seama de necesitatea de a facilita intrarea în vigoare în cel mai scurt timp a Acordului de cooperare pentru protecția coastelor și apelor Atlanticului de Nord-Est împotriva poluării, încheiat la Lisabona la data de 17 octombrie 1990, denumit în continuare „Acordul de la Lisabona”,
      CONVIN DUPĂ CUM URMEAZĂ:
      Articolul 1
      Modificarea Acordului de la Lisabona
      Articolul 3 litera (c) din Acordul de cooperare pentru protecția coastelor și apelor Atlanticului de Nord-Est împotriva poluării, încheiat la Lisabona la 17 octombrie 1990 („Acordul de la Lisabona”), se modifică după cum urmează:

                  „(c)

                  la sud, de limita sudică a apelor aflate sub suveranitatea sau jurisdicția oricăreia dintre părți”.

            Articolul 2
      Raportul dintre Acordul de la Lisabona și protocolul adițional
      Prezentul protocol modifică Acordul de la Lisabona în conformitate cu dispozițiile prevăzute la articolul anterior și, în ceea ce privește părțile la protocol, acordul și protocolul adițional trebuie interpretate și aplicate împreună, ca un singur instrument.
      Articolul 3
      Acceptarea asumării de obligații și intrarea în vigoare
      (1)   Prezentul protocol este înaintat părților spre ratificare, acceptare sau aprobare, instrumentele respective trebuind să fie depuse pe lângă Guvernul Republicii Portugheze.
      (2)   Prezentul protocol intră în vigoare la data primirii de către Guvernul Republicii Portugheze a ultimului instrument de ratificare, de acceptare sau de aprobare.
      (3)   Nicio parte nu își poate manifesta acceptarea față de asumarea de obligații în temeiul prezentului protocol fără a-și fi manifestat anterior sau concomitent acceptarea față de asumarea de obligații în temeiul Acordului de la Lisabona, în conformitate cu dispozițiile prevăzute la articolul 22.
      (4)   În urma intrării în vigoare a prezentului protocol, orice aderare la Acordul de la Lisabona, în conformitate cu procedura prevăzută la articolele 23 și 24, implică și acceptarea asumării de obligații în temeiul prezentului protocol, părțile asumându-și obligații în temeiul Acordului de la Lisabona, astfel cum este modificat prin articolul 1 din prezentul protocol.

         Drept care, subsemnații, pe deplin autorizați, au semnat prezentul protocol.
         Încheiat la Lisabona la data de douăzeci mai două mii opt în limbile arabă, spaniolă, franceză și portugheză, textul în limba franceză prevalând asupra altor versiuni lingvistice în cazul unor divergențe.

            PENTRU REPUBLICA PORTUGHEZĂ

            PENTRU REGATUL SPANIEI

            PENTRU REPUBLICA FRANCEZĂ

            PENTRU REGATUL MAROC

            PENTRU COMUNITATEA EUROPEANĂ


title: Decizia de punere în aplicare a Comisiei din 17 noiembrie 2014 privind modificarea programului de lucru pentru 2014 care face obiectul Deciziei de punere în aplicare 2014/C 166/05 a Comisiei și adoptarea programului de lucru și a finanțării pentru anul 2015 în domeniul produselor alimentare și al hranei pentru animale, pentru a se asigura aplicarea legislației privind produsele alimentare și hrana pentru animale

text:
               18.11.2014

               RO

               Jurnalul Oficial al Uniunii Europene

               C 410/3

         DECIZIA DE PUNERE ÎN APLICARE A COMISIEI
   din 17 noiembrie 2014
   privind modificarea programului de lucru pentru 2014 care face obiectul Deciziei de punere în aplicare 2014/C 166/05 a Comisiei și adoptarea programului de lucru și a finanțării pentru anul 2015 în domeniul produselor alimentare și al hranei pentru animale, pentru a se asigura aplicarea legislației privind produsele alimentare și hrana pentru animale
   2014/C 410/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 84,
   având în vedere Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (2), în special articolul 6 alineatele (3) și (5), articolele 32, 33 și 35, articolul 36 alineatele (1) și (4) și articolul 43,
   întrucât:

               (1)

               Prin Decizia de punere în aplicare 2014/C 166/05 a Comisiei (3) a fost adoptat programul de lucru și finanțarea pentru anul 2014. Este necesară actualizarea deciziei menționate mai sus pentru a include acțiuni suplimentare identificate după adoptarea acestei decizii.

               (2)

               Pentru a se asigura punerea în aplicare a activităților care sunt inițiate la începutul anului 2015 în domeniul produselor alimentare și al hranei pentru animale și pentru a se asigura aplicarea legislației privind produsele alimentare și hrana pentru animale și a legislației fitosanitare, este necesară adoptarea unui program de lucru care să constituie o decizie de finanțare.

               (3)

               Articolul 94 din Regulamentul delegat (UE) nr. 1268/2012 al Comisiei (4) stabilește norme detaliate cu privire la deciziile de finanțare.

               (4)

               Este adecvat să se autorizeze acordarea de granturi fără cerere de propuneri organismelor identificate în programul de lucru, pentru motivele prevăzute în acesta.

               (5)

               Prezenta decizie ar trebui să permită plata dobânzilor pentru întârzierea plăților, în temeiul articolului 92 din Regulamentul (UE, Euratom) nr. 966/2012 și al articolului 111 alineatul (4) din Regulamentul delegat (UE) nr. 1268/2012.

               (6)

               În scopul aplicării prezentei decizii, este necesar să se definească termenul „modificare semnificativă” în sensul articolului 94 alineatul (4) din Regulamentul delegat (UE) nr. 1268/2012.

               (7)

               Măsurile prevăzute de prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,

         DECIDE:
   Articolul 1
   Modificarea Deciziei de punere în aplicare 2014/C 166/05 a Comisiei
   Se adoptă modificarea programului de lucru menționat în Decizia de punere în aplicare 2014/C 166/05 a Comisiei, astfel cum figurează în anexă.
   Articolul 2
   Aprobarea programului de lucru pentru 2015
   Se adoptă programul de lucru pentru punerea în aplicare a articolelor 6, 32, 33, 35, 43 din Regulamentul (UE) nr. 652/2014, astfel cum figurează în anexă.
   Articolul 3
   Decizia de finanțare
   Programele anuale de lucru menționate la articolele 1 și 2 constituie o decizie de finanțare în sensul articolului 84 din Regulamentul (UE, Euratom) nr. 966/2012.
   Articolul 4
   Contribuția Uniunii
   Contribuția maximă pentru punerea în aplicare a programului pentru anul 2014 este fixată la 4 820 000 EUR și este finanțată din următoarele linii bugetare din bugetul general al Uniunii Europene pentru 2014:

               bugetul 2014 – 17 04 01 – 4 600 000 EUR

               bugetul 2014 – 17 04 03 – 220 000 EUR.

         Contribuția maximă pentru punerea în aplicare a programului pentru anul 2015 este fixată la 4 050 000 EUR și este finanțată din următoarea linie bugetară din bugetul general al Uniunii Europene pentru 2015:

               bugetul 2015 – 17 04 03 – 3 930 000 EUR.

         Punerea în aplicare a prezentei decizii depinde de disponibilitatea creditelor după adoptarea bugetului pentru 2015 de către autoritatea bugetară sau de creditele prevăzute în sistemul doisprezecimilor provizorii.
   Creditele menționate mai sus pot acoperi, de asemenea, dobânzile pentru întârzierea plăților.
   Articolul 5
   Clauza de flexibilitate
   Modificările cumulate ale creditelor alocate acțiunilor specifice din fiecare program de lucru care nu depășesc 20 % din contribuția maximă stabilită la articolul 4 din prezenta decizie nu sunt considerate semnificative în sensul articolului 94 alineatul (4) din Regulamentul delegat (UE) nr. 1268/2012, în cazul în care respectivele modificări nu afectează în mod semnificativ natura acțiunilor și obiectivul programului de lucru.
   Ordonatorul de credite competent poate adopta modificările menționate la primul paragraf în conformitate cu principiile bunei gestiuni financiare și cu principiul proporționalității.
   Articolul 6
   Granturi
   Granturile pot fi atribuite fără cerere de propuneri organismelor identificate în anexă, în conformitate cu condițiile prevăzute de aceasta.

      Adoptată la Bruxelles, 17 noiembrie 2014.

            Pentru Comisie

         Vytenis ANDRIUKAITIS

            Membru al Comisiei

      (1)  JO L 298, 26.10.2012, p. 1.

      (2)  JO L 189, 27.6.2014, p. 1.

      (3)  Decizia de punere în aplicare 2014/C 166/05 a Comisiei din 27 mai 2014 privind adoptarea programului de lucru și a finanțării, pentru anul 2014, aferente activităților întreprinse în domeniul produselor alimentare și al hranei pentru animale, pentru a se asigura aplicarea legislației privind produsele alimentare și hrana pentru animale (JO C 166, 3.6.2014, p. 5).

      (4)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).

      ANEXĂ
      Programele de lucru anuale pentru 2014 și 2015 în domeniul produselor alimentare și al hranei pentru animale
      1.   INTRODUCERE

      Obiectivul prezentelor programe de lucru este de a actualiza necesitățile prevăzute în Decizia de punere în aplicare 2014/C 166/05 a Comisiei și de a dispune de o decizie de finanțare pentru acțiunile care sunt inițiate la începutul anului 2015.
      Prezentele programe de lucru conțin măsuri de punere în aplicare pentru anii 2014 și 2015, bugetul fiind defalcat după cum urmează:

                  Acțiuni orientative (2014)

                  Sumă orientativă

                  Granturi (2)

                  170 000 EUR

                  Achiziții publice (2)

                  4 650 000 EUR

                  Alte acțiuni (0)

                  0 EUR

                     TOTAL (4 acțiuni în 2014)

                     4 820 000 EUR

                  Acțiuni orientative (2015)

                  Sumă orientativă

                  Granturi (3)

                  2 325 000 EUR

                  Achiziții publice (4)

                  1 205 000 EUR

                  Alte acțiuni (1)

                  400 000 EUR

                     TOTAL (8 acțiuni în 2015)

                     3 930 000 EUR

            2.   GRANTURI

      Alocarea bugetară globală rezervată pentru granturi:

                  în 2014 se ridică la 170 000 EUR

                  în 2015 se ridică la 2 325 000 EUR.

            2.1.   Temei juridic

      Articolul 6 alineatul (3), articolele 33 și 35 din Regulamentul (UE) nr. 652/2014.
      2.2.   Linii bugetare

                  bugetul 2014 – 17 04 03 – 170 000 EUR

                  bugetul 2015 – 17 04 03 – 2 325 000 EUR.

            2.3.   Lista orientativă a acțiunilor preconizate

                  Acțiuni
                  (bugetul 2014 – 17 04 03)

                  Nr. estimat de acțiuni

                  Data orientativă a lansării

                  Suma orientativă
                  (în EUR)

                  Instrument de evaluare a riscurilor cumulative pentru reziduurile de pesticide

                  1 grant

                  Trimestrul IV 2014

                  70 000

                  Finanțare suplimentară pentru OIE pentru reuniuni și activități regionale ale platformei în materie de bunăstare a animalelor

                  1 grant

                  Trimestrul IV 2014

                  100 000

                  Acțiuni
                  (bugetul 2015 – 17 04 03)

                  Nr. estimat de acțiuni

                  Data orientativă a lansării

                  Suma orientativă
                  (în EUR)

                  Coordonarea cererilor de autorizare pentru utilizări minore ale produselor de protecție a plantelor

                  1 grant

                  Trimestrul I 2015

                  350 000

                  Planul de control coordonat pentru stabilirea prevalenței practicilor frauduloase în comercializarea anumitor produse alimentare

                  28 de granturi

                  Trimestrul I 2015

                  600 000

                  Planul coordonat de control pentru rezistența la antimicrobiene (RAM)

                  28 de granturi

                  Trimestrul I 2015

                  1 375 000

            2.4.   Descriere, obiective și rezultatele preconizate ale măsurilor de punere în aplicare

         Instrument de evaluare a riscurilor cumulative pentru reziduurile de pesticide

      Proiectul de cercetare Acropolis finanțat de UE a elaborat un instrument IT accesibil tuturor părților implicate în evaluarea riscurilor prezentate de pesticide. Instrumentul IT se bazează pe modelarea probabilistică a expunerii. Comisia intenționează să îmbunătățească acest proiect.

         Obiectiv: Îmbunătățirea instrumentului Acropolis, pentru a-l adapta nevoilor specifice ale Comisiei, precum și sprijinirea administratorilor de risc la elaborarea criteriilor utilizate în gestionarea riscurilor prin evaluarea posibilului impact asupra deciziilor de gestionare a riscurilor pe care îl au diferitele combinații de parametri utilizate în modelele de calcul.
      Proiectul inițial a fost coordonat de Institutul național pentru sănătate publică și mediu din Țările de Jos (RIVM), căruia ar trebui să i se atribuie un grant suplimentar pentru a-i permite să-și îmbunătățească activitățile și să ofere Comisiei sprijinul necesar pentru luarea unor decizii adecvate de gestionare a riscurilor.

         Rezultatele preconizate: Obținerea unui instrument îmbunătățit pentru a răspunde nevoilor specifice solicitate de Comisie și acordarea de sprijin Comisiei (cazuri de test și instrucțiuni) în vederea luării de decizii de gestionare a riscurilor cu privire la parametrii de calcul.

         Finanțare suplimentară pentru OIE pentru seminare regionale în domeniul bunăstării animalelor

      Decizia de punere în aplicare 2014/C 166/05 a Comisiei instituie un grant direct pentru OIE pentru acțiuni precum conferințe mondiale, seminare regionale, precum și reuniuni și activități regionale privind sănătatea și bunăstarea animalelor.
      Comisia intenționează să acorde OIE un grant direct suplimentar pentru organizarea de seminare suplimentare în domeniul bunăstării animalelor.

         Obiectiv: Creșterea sensibilizării cu privire la aspecte legate de bunăstarea animalelor și a gradului de aplicare a standardelor OIE privind bunăstarea animalelor (transportul, sacrificarea, controlul câinilor fără stăpân).

         Rezultatul preconizat: Creșterea gradului de conștientizare cu privire la standardele referitoare la bunăstarea animalelor.

         Coordonarea cererilor de autorizare pentru utilizări minore ale produselor de protecție a plantelor

      În ceea ce privește utilizările minore ale produselor de protecție a plantelor, este necesar să se asigure coordonarea eficientă și schimbul de informații între statele membre și părțile interesate. Acest lucru ar necesita un proiect de creare a unei platforme destinate experților UE privind utilizările minore în domeniul sănătății plantelor. Comisia a trimis un raport către Parlamentul European și Consiliu privind constituirea unui fond european pentru utilizările minore în domeniul produselor de protecție a plantelor (1). În acest raport, Comisia și-a exprimat disponibilitatea de a oferi asistență și de a contribui financiar pe termen scurt și mediu la crearea unui astfel de proiect.

         Obiectiv: Cofinanțarea, prin intermediul unui grant pentru acțiuni, a unui mecanism de coordonare la nivelul UE condus de unele state membre sau de o organizație internațională, având ca obiectiv o abordare coordonată în vederea găsirii unor soluții pentru lacunele privind utilizările minore în Uniunea Europeană.

         Rezultatul preconizat: Activități coordonate care să conducă la reducerea lacunelor în materie de utilizări minore ale produselor de protecție a plantelor, pentru a se asigura faptul că agricultorii europeni continuă să fie în măsură să producă culturi de înaltă calitate, prin oferirea unor mijloace și metode suficiente.

         Planul de control coordonat pentru stabilirea prevalenței practicilor frauduloase în comercializarea anumitor produse alimentare

      Planurile de control coordonate au ca scop stabilirea prevalenței practicilor frauduloase în comercializarea anumitor produse alimentare, prin controale țintite, inclusiv prin analize de laborator efectuate de statele membre. Exerciții similare au fost desfășurate în ceea ce privește carnea de cal în 2013 și în 2014.

         Obiectiv: Depistarea și cuantificarea unor practici frauduloase.

         Rezultatul preconizat: Planuri de control armonizate pentru monitorizarea fraudelor din sectorul alimentar și pentru a spori încrederea consumatorilor. În acest sens, Comisia Europeană va invita toate statele membre să pună în aplicare astfel de planuri.

         Planul de control coordonat pentru rezistența la antimicrobiene (RAM)

      Directiva 2003/99/CE a Parlamentului European și a Consiliului (2) impune statelor membre să se asigure că monitorizarea furnizează date comparabile privind apariția RAM la agenții zoonotici și, în măsura în care aceștia constituie un risc pentru sănătatea publică, la alți agenți. Un exercițiu similar a fost inițiat în 2014, fiind în curs de desfășurare.
      În 2011, Comisia a introdus un plan de acțiune de cinci ani de combatere a RAM (3). Una dintre acțiuni este consolidarea sistemelor de supraveghere privind RAM și a consumului de antimicrobiene în medicina veterinară.

         Obiectiv: Cofinanțarea planului de control coordonat pentru monitorizarea rezistenței la antimicrobiene, care va include toate statele membre.

         Rezultatul preconizat: Planul armonizat de control pentru monitorizarea rezistenței la antimicrobiene în cadrul lanțului alimentar pentru a spori încrederea consumatorilor și pentru a evalua evoluția RAM în lanțul alimentar. În acest sens, Comisia Europeană va invita toate statele membre să pună în aplicare un astfel de plan.
      2.5.   Punere în aplicare

         Instrument de evaluare a riscurilor cumulative pentru reziduurile de pesticide

      Punere în aplicare: direct de către DG SANCO.
      Rata maximă de cofinanțare din partea UE: 50 % din costurile eligibile.
      Criterii de atribuire:
      Calitatea și relevanța instrumentelor propuse;
      nivelul general de calitate, coerență și claritate a obiectivelor propuse.

         Grant suplimentar pentru OIE pentru reuniuni și activități regionale ale platformei în materie de bunăstare a animalelor

      Punere în aplicare: direct de către DG SANCO.
      Rata maximă de cofinanțare din partea UE: 50 % din costurile eligibile.
      Criterii de atribuire:
      Contribuția la realizarea obiectivelor politicii privind bunăstarea animalelor;
      calitatea evenimentelor propuse.

         Coordonarea cererilor de autorizare pentru utilizări minore ale produselor de protecție a plantelor

      Punere în aplicare: direct de către DG SANCO.
      Rata maximă de cofinanțare din partea UE: 50 % din costurile eligibile.
      Criterii de atribuire:
      Relevanța propunerii în raport cu obiectivele acțiunii;
      coerența și caracterul adecvat al resurselor alocate.

         Planul de control coordonat al UE pentru stabilirea prevalenței practicilor frauduloase în comercializarea anumitor produse alimentare

      Punere în aplicare: direct de către DG SANCO.
      Rata maximă de cofinanțare din partea UE: 50 % din costurile eligibile.
      Criterii de atribuire:
      Relevanța propunerii în raport cu obiectivele acțiunii;
      numărul de teste incluse în propunere în comparație cu numărul de teste recomandate.

         Planul de control coordonat pentru rezistența la antimicrobiene

      Punere în aplicare: direct de către DG SANCO.
      Rata maximă de cofinanțare din partea UE: 50 % din costurile eligibile.
      Criterii de atribuire:
      Relevanța propunerii în raport cu obiectivele acțiunii;
      numărul de teste incluse în propunere în comparație cu numărul de teste recomandate.
      3.   ACHIZIȚII PUBLICE

      Alocarea bugetară globală rezervată pentru contractele de achiziții publice:

                  în 2014 se ridică la 4 650 000 EUR

                  în 2015 se ridică la 1 205 000 EUR.

            3.1.   Temei juridic

      Articolul 6 alineatul (5), articolele 34, 35 și 43 din Regulamentul (UE) nr. 652/2014.
      3.2.   Linia bugetară

                  bugetul 2014 – 17 04 01 – 4 600 000 EUR

                  bugetul 2014 – 17 04 03 – 50 000 EUR

                  bugetul 2015 – 17 04 03 – 1 205 000 EUR

            3.3.   Lista orientativă a contractelor preconizate

                  Acțiune
                  (bugetul 2014 – 17 04 01)

                  Tipul contractelor

                  Nr. estimat de contracte

                  Data orientativă

                  Valoarea
                  (în EUR)

                  Reînnoirea stocurilor de antigeni ai virusului febrei aftoase din banca de antigeni și vaccinuri a UE

                  Procedură de ofertare

                  1

                  Trimestrul IV 2014

                  4 600 000

                  Acțiune
                  (bugetul 2014 – 17 04 03)

                  Tipul contractelor

                  Nr. estimat de contracte

                  Data orientativă

                  Valoarea
                  (în EUR)

                  Comunicare privind programele de eradicare

                  Specific/serviciu în cadrul unui contract-cadru existent

                  2

                  Trimestrul IV 2014

                  50 000

                  Acțiuni
                  (bugetul 2015 – 17 04 03)

                  Tipul contractelor

                  Nr. estimat de contracte

                  Data orientativă

                  Valoarea
                  (în EUR)

                  Studiu – evaluarea riscurilor privind organismele dăunătoare afectând calitatea
                  Procedură negociată cu Organizația Europeană și Mediteraneeană pentru Protecția Plantelor (OEPP)

                  Serviciu/Procedură de negociere

                  1

                  Trimestrul I 2015

                  300 000

                  Dezvoltarea unui prototip de instrument pentru depistarea mirosului de vier destinat utilizării în abatoare

                  Specific/serviciu în cadrul unui contract-cadru existent

                  1

                  Trimestrul I 2015

                  170 000

                  Evenimente organizate în cadrul EXPO Milan 2015

                  Specific/serviciu în cadrul unui contract-cadru viitor

                  15

                  Trimestrul I 2015

                  500 000

                  Evaluarea opțiunilor privind criteriile pentru identificarea perturbatorilor endocrini în contextul unei evaluări de impact (screening)

                  Specific/serviciu în cadrul unui contract-cadru existent

                  1

                  Trimestrul I 2015

                  235 000

            3.4.   Punere în aplicare

      Acțiunile vor fi puse în aplicare direct de DG SANCO.
      4.   ALTE ACȚIUNI

      4.1.   Rambursarea cheltuielilor de cazare și de deplasare ale experților naționali care efectuează audituri împreună cu Oficiul Alimentar și Veterinar (OAV)

      4.2.   Temei juridic

      Articolul 32 din Regulamentul (UE) nr. 652/2014.
      4.3.   Linia bugetară

                  Bugetul 2015 – 17 04 03 – 400 000 EUR.

            4.4.   Lista orientativă a altor acțiuni preconizate

                  Acțiune
                  (bugetul 2015 – 17 04 03)

                  Nr. estimat de alte acțiuni

                  Data orientativă

                  Suma orientativă
                  (în EUR)

                  Rambursarea cheltuielilor de cazare și de deplasare ale experților care efectuează audituri împreună cu Oficiul Alimentar și Veterinar (OAV)

                  130

                  De-a lungul anului 2015

                  400 000

         (1)  COM(2014) 82 final, Bruxelles, 18.2.2014.

         (2)  Directiva 2003/99/CE a Parlamentului European și a Consiliului din 17 noiembrie 2003 privind monitorizarea zoonozelor și a agenților zoonotici (JO L 325, 12.12.2003, p. 31).

         (3)  COM(2011) 748 Comunicare a Comisiei către Parlamentul European și către Consiliu, Plan de acțiune împotriva amenințărilor tot mai mari reprezentate de Rezistența la antimicrobiene.


title: Decizia 2014/309/PESC a Consiliului din 28 mai 2014 de modificare a Deciziei 2013/255/PESC privind măsuri restrictive împotriva Siriei

text:
               29.5.2014

               RO

               Jurnalul Oficial al Uniunii Europene

               L 160/37

         DECIZIA 2014/309/PESC A CONSILIULUI
   din 28 mai 2014
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 31 mai 2013, Consiliul a adoptat Decizia 2013/255/PESC (1).

               (2)

               Măsurile restrictive prevăzute în Decizia 2013/255/PESC se aplică până la 1 iunie 2014. Pe baza unei revizuiri a deciziei menționate, măsurile restrictive respective ar trebui prelungite până la 1 iunie 2015.

               (3)

               Două persoane și o entitate nu ar trebui să mai fie păstrate pe lista persoanelor și entităților care fac obiectul măsurilor restrictive din anexa I la Decizia 2013/255/PESC.

               (4)

               Informațiile referitoare la anumite persoane și entități care figurează în anexa I la Decizia 2013/255/PESC ar trebui actualizate.

               (5)

               Prin urmare, Decizia 2013/255/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/255/PESC se modifică după cum urmează:

               1.

               Articolul 34 se înlocuiește cu următorul text:
               „Articolul 34
               Prezenta decizie se aplică până la 1 iunie 2015. Aceasta se reexaminează permanent. Se poate reînnoi sau se poate modifica, după caz, în cazul în care Consiliul consideră că obiectivele acesteia nu au fost atinse.”

               2.

               Anexa I la Decizia 2013/255/PESC se modifică în conformitate cu anexa la prezenta decizie.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 28 mai 2014.

            Pentru Consiliu

            Președintele

         E. VENIZELOS

      (1)  Decizia 2013/255/PESC a Consiliului din 31 mai 2013 privind măsuri restrictive împotriva Siriei (JO L 147, 1.6.2013, p.14).

      ANEXĂ

                  I.

                  Următoarele persoane și entități, precum și rubricile aferente se elimină de pe lista prevăzută în anexa I la Decizia 2013/255/PESC:
                  A.   Persoane

                  Nr. 14. Asif Shawkat.
                  Nr. 178. Sulieman Maarouf
                  B.   Entități

                  Nr. 45. Syria International Islamic Bank.

                  II.

                  Rubricile aferente persoanelor enumerate mai jos, astfel cum figurează în anexa I la Decizia 2013/255/PESC, se înlocuiesc cu rubricile următoare

                              Nume

                              Informații de identificare

                              Motive

                              Data includerii pe listă

                              71.

                           Bushra (
                                 ) Al-Assad (
                                 ) (alias Bushra Shawkat)

                              Data nașterii: 24.10.1960

                              Sora lui Bashar Al-Assad și văduva adjunctului șefului Statului-Major pentru securitate și cercetare aeriană Asif Shawkat. În virtutea relațiilor personale și financiare strânse cu președintele Siriei Bashar Al-Assad, aceasta a avut beneficii din partea regimului sirian, fiind în asociată acestuia.

                              23.3.2012

                              108.

                           Dr. Mohammad (
                                 ) (alias Mohamed, Muhammad, Mohammed) Al-Jleilati (
                                 )

                              Data nașterii: 1945;
                              Locul nașterii: Damasc

                              Fost ministru al finanțelor. În calitate de fost membru al guvernului, îi revine o parte din revine răspunderea pentru represiunea violentă împotriva populației civile.

                              1.12.2011

                              152.

                           Dr. Qadri (
                                 ) (alias Kadri) Jamil (
                                 ) (alias Jameel)

                              Fost viceprim-ministru însărcinat cu afacerile externe și expatriații. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              156.

                           Ing. Hala (
                                 ) Mohammad (
                                 ) (alias Mohamed, Muhammad, Mohammed) Al Nasser (
                                 )

                              Fost ministru al turismului. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              158.

                           Ing. Subhi (
                                 ) Ahmad (
                                 ) Al Abdallah (
                                 ) (alias Al-Abdullah)

                              Fost ministru al agriculturii și reformei agrare. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              159.

                           Dr. Mohammad (
                                 ) (alias Muhammad, Mohamed, Mohammed) Yahiya (
                                 ) (alias Yehya, Yahya, Yihya, Yihia, Yahia) Moalla (
                                 ) (alias Mu'la, Ma'la, Muala, Maala, Mala)

                              Fost ministru al învățământului superior. În calitate de fost membru al guvernului, îi revine o parte din e răspunderea pentru represiunea violentă împotriva populației civile.

                              16.10.2012

                              161.

                           Dr. Mohamad (
                                 ) (alias Muhammad, Mohamed, Mohammed, Mohammad) Zafer (
                                 ) (alias Dhafer) Mohabak (
                                 ) (alias Mohabbak, Muhabak, Muhabbak)

                              Fost ministru al economiei și comerțului exterior. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              163.

                           Dr. Safwan (
                                 ) Al Assaf (
                                 )

                              Fost ministru al locuințelor și dezvoltării urbane. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              164.

                           Ing. Yasser (
                                 ) (alias Yaser) Al Siba'ii (
                                 ) (alias Al-Sibai, Al-Siba'i, Al Sibaei)

                              Fost ministru al lucrărilor publice. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              165.

                           Ing Sa'iid (
                                 ) (alias Sa'id, Sa'eed, Saeed) Ma'thi (
                                 ) (alias Mu'zi, Mu'dhi, Ma'dhi, Ma'zi, Maazi) Hneidi (
                                 )

                              Fost ministru al petrolului și resurselor minerale. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              167.

                           Dr. Jassem (
                                 ) (alias Jasem) Mohammad (
                                 ) (alias Mohamed, Muhammad, Mohammed) Zakaria (
                                 )

                              Născut în 1968

                              Fost ministru al muncii și afacerilor sociale. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              169.

                           Dr. Adnan (
                                 ) Abdo (
                                 ) (alias Abdou) Al Sikhny (
                                 ) (alias Al-Sikhni, Al-Sekhny, Al-Sekhni)

                              Fost ministru al industriei. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              174.

                           Mohammed (
                                 ) Turki (
                                 ) Al Sayed (
                                 )

                              Fost ministru al industriei. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012

                              175.

                           Najm-eddin (
                                 ) (alias Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (alias Khrait)

                              Fost ministru de stat. În calitate de fost membru al guvernului, îi revine o parte din răspunderea pentru represiunea violentă împotriva populației civile.

                              16.10.2012


title: 2007/661/CE: Decizia Consiliului din 9 octombrie 2007 de numire a unui membru italian și a unui membru supleant italian în cadrul Comitetului Regiunilor

text:
               13.10.2007

               RO

               Jurnalul Oficial al Uniunii Europene

               L 270/16

      DECIZIA CONSILIULUI

   din 9 octombrie 2007
   de numire a unui membru italian și a unui membru supleant italian în cadrul Comitetului Regiunilor
   (2007/661/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului italian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Un post de membru al Comitetului Regiunilor a rămas vacant ca urmare a încheierii mandatului domnului GUARISCHI. Un post de membru supleant rămâne vacant în urma numirii domnului SCOMA în calitate de membru,

         DECIDE:
   Articolul 1
   Sunt numiți în cadrul Comitetului Regiunilor pentru durata restantă a mandatului, și anume până la 25 ianuarie 2010:

               (a)

               în calitate de membru:
               domnul Francesco SCOMA, Deputato regionale dell’Assemblea Regionale Siciliana (schimbare de mandat);
               și

               (b)

               în calitate de membru supleant:
               domnul Sante ZUFFADA, Consigliere della Regione Lombardia.

         Articolul 2
   Prezenta decizie produce efecte de la data adoptării sale.

      Adoptată la Luxemburg, 9 octombrie 2007.

            Pentru Consiliu

            Președintele

         F. TEIXEIRA DOS SANTOS

      (1)  JO L 56, 25.2.2006, p. 75.


title: Decizia EUPOL COPPS/1/2007 a Comitetului politic și de Securitate din 30 octombrie 2007 privind prelungirea mandatului șefului misiunii/comisarului de poliție al Misiunii de Poliție a Uniunii Europene pentru teritoriile palestiniene (EUPOL COPPS)

text:
               16.11.2007

               RO

               Jurnalul Oficial al Uniunii Europene

               L 298/22

      DECIZIA EUPOL COPPS/1/2007 A COMITETULUI POLITIC ȘI DE SECURITATE

   din 30 octombrie 2007
   privind prelungirea mandatului șefului misiunii/comisarului de poliție al Misiunii de Poliție a Uniunii Europene pentru teritoriile palestiniene (EUPOL COPPS)
   (2007/737/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2005/797/PESC a Consiliului din 14 noiembrie 2005 privind Misiunea de Poliție a Uniunii Europene pentru teritoriile palestiniene (1), în special articolul 11 alineatul (2),
   întrucât:

               (1)

               Articolul 11 alineatul (2) din Acțiunea comună 2005/797/PESC prevede autorizarea de către Consiliu a Comitetului politic și de securitate (COPS) pentru a lua deciziile adecvate în conformitate cu articolul 25 din tratat, inclusiv decizia de modificare a lanțului de comandă, la propunerea Secretarului General/Înaltului Reprezentant.

               (2)

               La 21 noiembrie 2006, pe baza unei propuneri din partea Secretarului General/Înaltului Reprezentant, COPS a numit, prin Decizia 2006/853/PESC (2), pe domnul Colin SMITH în funcția de șef al misiunii/comisar de poliție al EUPOL COPPS până la 31 decembrie 2007.

               (3)

               La 18 octombrie 2007, Secretarul General/Înaltul Reprezentant a propus COPS prelungirea mandatului domnului Colin SMITH cu încă un an, până la 31 decembrie 2008,

         DECIDE:
   Articolul 1
   Mandatul domnului Colin SMITH în funcția de șef al misiunii/comisar de poliție al Misiunii de Poliție a Uniunii Europene pentru teritoriile palestiniene (EUPOL COPPS) se prelungește prin prezenta decizie până la 31 decembrie 2008.
   Articolul 2
   Prezenta decizie produce efecte de la data adoptării.
   Se aplică până la 31 decembrie 2008.

      Adoptată la Bruxelles, 30 octombrie 2007.

            Pentru Comitetul politic și de securitate

            Președintele

         C. DURRANT PAIS

      (1)  JO L 300, 17.11.2005, p. 65.

      (2)  JO L 331, 29.11.2006, p. 21.


title: Decizia (UE) 2016/1734 a Băncii Centrale Europene din 21 septembrie 2016 de modificare a Deciziei BCE/2013/54 privind procedurile de acreditare pentru producătorii elementelor de securitate specifice euro și ai elementelor specifice euro (BCE/2016/25)

text:
               29.9.2016

               RO

               Jurnalul Oficial al Uniunii Europene

               L 262/30

         DECIZIA (UE) 2016/1734 A BĂNCII CENTRALE EUROPENE
   din 21 septembrie 2016
   de modificare a Deciziei BCE/2013/54 privind procedurile de acreditare pentru producătorii elementelor de securitate specifice euro și ai elementelor specifice euro (BCE/2016/25)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 128 alineatul (1),
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1, articolul 16 și articolul 34.3,
   întrucât:

               (1)

               Articolul 128 alineatul (1) din tratat și articolul 16 din Statutul Sistemului European al Băncilor Centrale și al Băncii Centrale Europene prevăd că Banca Centrală Europeană (BCE) este singura abilitată să autorizeze emisiunea de bancnote euro în Uniune. Acest drept include competența de a adopta măsuri pentru protecția integrității bancnotelor euro ca mijloc de plată și, prin aceasta, de asemenea, posibilitatea de a modifica periodic sfera acestei competențe, astfel încât mijloacele disponibile pentru asigurarea integrității bancnotelor euro să rămână corespunzătoare.

               (2)

               Prin urmare, pentru a asigura integritatea bancnotelor euro, producătorii acreditați fac obiectul obligațiilor continue din Decizia BCE/2013/54 (1). Anumite obligații continue ar trebui modificate în urma experienței practice dobândite după intrarea în vigoare a Deciziei BCE/2013/54.

               (3)

               Măsurile care ar putea afecta statutul producătorului acreditat în ceea ce privește acreditarea, inclusiv transferul sau cesiunea unei acreditări existente, ar trebui permise atunci când BCE și-a exprimat acordul prealabil scris cu privire la o asemenea măsură. Obligația de a informa BCE cu privire la modificările structurii de proprietate ar trebui limitată la cazurile în care o astfel de modificare a structurii de proprietate poate permite direct sau indirect unei entități implicate în modificarea preconizată a structurii de proprietate să obțină acces la informații confidențiale.

               (4)

               În plus, Comitetul executiv ar trebui să fie în măsură să pună în aplicare sancțiuni economice în domeniul politicii externe și de securitate comune și să ia în considerare sancțiunile impuse prin acorduri internaționale. La fel, se poate ține seama și de alte instrumente relevante, precum rezoluții ale Consiliului de Securitate al ONU.

               (5)

               Prin urmare, Decizia BCE/2013/54 ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   Articolul 12 din Decizia BCE/2013/54 se înlocuiește cu următorul text:

      „Articolul 12
      Obligațiile continue ale producătorilor acreditați
      (1)   Producătorul acreditat păstrează confidențialitatea cerințelor de fond.
      (2)   Producătorul acreditat furnizează BCE, în legătură cu unitatea de producție relevantă, o copie a certificatului relevant menționat la articolul 4 alineatul (3) cu ocazia fiecărei reînnoiri sau modificări a acelui certificat, în termen de trei luni de la data reînnoirii sau a modificării respective. Producătorul acreditat informează BCE imediat în scris cu privire la revocarea oricăruia dintre certificatele prevăzute la articolul 4 alineatul (3).
      (3)   Producătorul acreditat informează BCE imediat în scris dacă intenționează să ia oricare dintre următoarele măsuri:

                  (a)

                  modificarea oricăruia dintre aranjamentele din cadrul unității de producție relevante după acordarea acreditării în orice mod care afectează sau poate afecta respectarea cerințelor pentru acreditare relevante, inclusiv modificările aduse informațiilor menționate la articolul 5 alineatul (2) literele (a)-(d);

                  (b)

                  transferul sau cesionarea acreditării sale către un terț, inclusiv oricare dintre filialele sau societățile sale asociate;

                  (c)

                  modificarea structurii sale de proprietate, atunci când această modificare a structurii de proprietate poate permite direct sau indirect unei entități implicate în modificarea preconizată a structurii de proprietate să obțină acces la informații confidențiale, precum cerințele de fond pentru care producătorul acreditat trebuie să asigure confidențialitatea în conformitate cu actele juridice aplicabile ale BCE sau în temeiul obligațiilor contractuale față de BCE, de una sau mai multe BCN sau de unul sau mai mulți producători acreditați;

                  (d)

                  inițierea unei proceduri de lichidare a producătorului sau a oricărei proceduri similare;

                  (e)

                  reorganizarea activității sau structurii în orice mod care ar putea afecta activitatea pentru care a fost acordată acreditarea;

                  (f)

                  subcontractarea sau implicarea de terți, alții decât angajații producătorului acreditat, într-o activitate privind elementele specifice euro sau într-o activitate privind securitatea euro pentru care producătorul este acreditat, indiferent dacă subcontractarea sau implicarea terților într-o activitate privind elementele specifice euro sau într-o activitate privind securitatea euro trebuie să aibă loc la unitatea de producție relevantă sau la altă unitate;

                  (g)

                  externalizarea sau transferul către un terț, inclusiv filialele și societățile asociate ale producătorului, a oricărei părți a activității privind securitatea euro sau a activității privind elementele specifice euro ori a oricăror elemente de securitate specifice euro sau elemente specifice euro.

            (4)   Un producător acreditat poate implica un terț, inclusiv orice filială și societate asociată a producătorului acreditat, în activitățile menționate la alineatul (3) literele (f)-(g) numai cu condiția ca terțului să i se fi acordat acreditare sau acreditare provizorie în conformitate cu articolul 2. Terțul confirmă în scris BCE în cererea de inițiere pentru acreditarea provizorie dacă intenționează să desfășoare activitatea privind securitatea euro sau activitatea privind elementele specifice euro fără modificări ale oricăror aranjamente din cadrul unității de producție relevante pentru care BCE a acordat o acreditare sau o acreditare provizorie producătorului acreditat care transferă sau cesionează. În acest caz, BCE își poate limita evaluarea cererii de inițiere la o evaluare a informațiilor și documentației furnizate de producător în confirmarea scrisă, cu excepția cazului în care în cursul inspectării unității de producție respective a fost detectată o neconformitate majoră cu cerințele de fond relevante la unitatea de producție relevantă, care încă nu a fost remediată.
      (5)   Acordul prealabil scris al BCE este necesar înainte ca producătorul acreditat să ia oricare din măsurile enumerate la alineatul (3). Comitetul executiv poate refuza să exprime acordul prealabil al BCE sau îl poate exprima numai cu condiția respectării de către entitatea sau entitățile solicitante a anumitor restricții sau obligații de a acționa, în următoarele situații:

                  (a)

                  atunci când acesta are îndoieli întemeiate cu privire la conformitatea entității sau entităților solicitante cu orice cerință relevantă de acreditare;

                  (b)

                  atunci când o entitate care este implicată în activitatea preconizată este: (i) situată într-un stat terț care nu este un stat membru al Uniunii sau un stat membru al Asociației Europene a Liberului Schimb; sau (ii) situată într-un stat membru al Uniunii sau al Asociației Europene a Liberului Schimb, dar a cărui activitate este controlată, prin deținere în proprietate, proprietate parțială sau alte mijloace de control direct sau indirect, de către entități situate în afara unui stat membru al Uniunii sau al Asociației Europene a Liberului Schimb. Atunci când adoptă o decizie cu privire la exprimarea acordului, Comitetul executiv ia în considerare dacă actul pentru care este solicitat acordul ar putea fi considerat în conflict cu regimuri sancționatoii care ar putea afecta entitatea implicată, precum:

                              (i)

                              orice decizie sau regulament al Consiliului Uniunii Europene privind sancțiuni economice în domeniul politicii externe și de securitate comune ori un scop exprimat sau intenția unei asemenea decizii sau a unui asemenea regulament;

                              (ii)

                              orice obligație a statelor membre prevăzută de acte juridice direct aplicabile ale Uniunii de a pune în aplicare sancțiuni economice în domeniul politicii externe și de securitate comune;

                              (iii)

                              orice acord internațional care a fost aprobat de organismele legislative ale Uniunii sau ale tuturor statelor membre a căror monedă este euro.

            Restricțiile și obligațiile de a acționa au un caracter și o sferă de aplicare limitate la măsura necesară pentru a atinge obiectivul declarat în decizia Comitetului executiv. Acestea sunt concepute astfel încât să interfereze cât mai puțin posibil cu libertatea de a desfășura activități economice. Consiliul guvernatorilor este notificat imediat cu privire la orice decizie a Comitetului executiv de a refuza exprimarea acordului prealabil al BCE sau de a-l exprima numai cu condiția respectării anumitor restricții sau obligații de a acționa de către entitatea sau entitățile solicitante.
      Comitetul executiv are dreptul să subdelege competența de a exprima acordul scris al BCE către nivelul operațional al BCE în cazurile în care toate cerințele relevante de acreditare sunt respectate și nicio entitate implicată în activitatea preconizată nu este situată în afara Uniunii Europene sau a Asociației Europene a Liberului Schimb.
      (6)   Producătorul acreditat informează imediat BCE în scris dacă ia oricare dintre măsurile prevăzute la alineatul (3), indiferent dacă a fost exprimat acordul prealabil scris al BCE, sau dacă are loc oricare dintre evenimentele următoare:

                  (a)

                  deschiderea oricăror proceduri de lichidare a producătorului sau a oricăror proceduri similare;

                  (b)

                  deschiderea oricăror proceduri de reorganizare a producătorului în orice mod care ar putea afecta activitatea pentru care a fost acordată acreditarea;

                  (c)

                  desemnarea unui lichidator, judecător sindic, administrator sau a oricărei persoane cu funcție echivalentă, în privința producătorului; sau

                  (d)

                  trecerea unei perioade neîntrerupte de 34 de luni de la ultima sa activitate de producție.

            (7)   Producătorul acreditat cu acreditare provizorie informează imediat BCE în momentul în care primește o comandă oficială de producție din partea unui alt producător acreditat, a unei BCN sau a BCE, astfel încât să poată fi organizate inspecțiile relevante cât mai curând posibil. Notificarea include informații despre comanda oficială de producție și datele planificate pentru începerea și pentru finalizarea producției.
      (8)   Producătorul acreditat cu acreditare provizorie comunică BCE informațiile cu privire la aspectele de mediu și de sănătate și siguranță, astfel cum se solicită în cerințele de fond relevante.
      (9)   În cazul în care producătorul acreditat este o imprimerie, acesta va face toate aranjamentele necesare pentru realizarea analizei substanțelor chimice utilizate pentru bancnotele euro finalizate și transmite BCE rapoarte în conformitate cu cerințele în materie de mediu și de sănătate și siguranță relevante.”

   Articolul 2
   Dispoziții finale
   Prezenta decizie produce efecte de la data notificării sale către destinatari.
   Se aplică de la 1 noiembrie 2016.
   Articolul 3
   Destinatari
   Prezenta decizie se adresează producătorilor de elemente de securitate specifice euro și de elemente specifice euro și băncilor centrale naționale ale statelor membre a căror monedă este euro, pentru cazurile în care acestea din urmă realizează verificări ale stocurilor, verificări privind distrugerea sau verificări ale transporturilor.

      Adoptată la Frankfurt pe Main, 21 septembrie 2016.

            Președintele BCE

         Mario DRAGHI

      (1)  Decizia BCE/2013/54 din 20 decembrie 2013 privind procedurile de acreditare pentru producătorii elementelor de securitate specifice euro și ai elementelor specifice euro și de modificare a Deciziei BCE/2008/3 (JO L 57, 27.2.2014, p. 29).


title: 2013/507/UE: Decizia reprezentanților guvernelor statelor membre din 16 octombrie 2013 privind numirea unui avocat general în cadrul Curții de Justiție

text:
               18.10.2013

               RO

               Jurnalul Oficial al Uniunii Europene

               L 277/11

         DECIZIA REPREZENTANȚILOR GUVERNELOR STATELOR MEMBRE
   din 16 octombrie 2013
   privind numirea unui avocat general în cadrul Curții de Justiție
   (2013/507/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               În temeiul Deciziei Consiliului (1), numărul de avocați generali ai Curții de Justiție a Uniunii Europene a ajuns la nouă, începând cu 1 iulie 2013.

               (2)

               A fost propusă candidatura dlui Maciej SZPUNAR în vederea numirii în funcția de avocat general al Curții de Justiție.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea dlui Maciej SZPUNAR de a exercita funcția de avocat general în cadrul Curții de Justiție.

               (4)

               Având în vedere înlocuirea parțială a judecătorilor și avocaților generali care va avea loc la 7 octombrie 2018, în conformitate cu al doilea paragraf al articolului 253 din Tratatul privind funcționarea Uniunii Europene, dl Maciej SZPUNAR ar trebui numit pentru perioada care se încheie pe 6 octombrie 2018,

         ADOPTĂ PREZENTA DECIZIE:
   Articolul 1
   Dl Maciej SZPUNAR este numit în calitate de avocat general în cadrul Curții de Justiție pentru perioada cuprinsă între 16 octombrie 2013 și 7 octombrie 2018.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 16 octombrie 2013.

            Președintele

         R. KAROBLIS

      (1)  Decizia 2013/336/UE a Consiliului din 25 iunie 2013 privind majorarea numărului de avocați generali ai Curții de Justiție a Uniunii Europene (JO L 179, 29.6.2013, p.92).


title: Decizia adoptată de comun acord de reprezentanții guvernelor statelor membre, reuniți la nivel de șefi de stat și de guvern, privind stabilirea sediilor anumitor organisme și servicii ale Comunităților Europene și ale Europolului (93/C 323/01)

text:
Anunţ juridic important

|

41993D1130

Official Journal C 323 , 30/11/1993 P. 0001 - 0005 Ediţie specială în limba cehă Chapter 01 Volume 01 P. 229  - 233 Ediţie specială în limba estonă Chapter 01 Volume 01 P. 229  - 233 Ediţie specială în limba maghiară Chapter 01 Volume 01 P. 229  - 233 Ediţie specială în limba lituaniană Chapter 01 Volume 01 P. 229  - 233 Ediţie specială în limba letonă Chapter 01 Volume 01 P. 229  - 233 Ediţie specială în limba malteză Chapter 01 Volume 01 P. 229  - 233 Ediţie specială în limba polonă Chapter 01 Volume 01 P. 229  - 233 Ediţie specială în limba slovacă Chapter 01 Volume 01 P. 229  - 233 Ediţie specială în limba slovenă Chapter 01 Volume 01 P. 229  - 233

		19931130Decizia adoptată de comun acord de reprezentanții guvernelor statelor membre, reuniți la nivel de șefi de stat și de guvern, privind stabilirea sediilor anumitor organisme și servicii ale Comunităților Europene și ale Europolului(93/C 323/01)REPREZENTANȚII STATELOR MEMBRE, REUNIȚI LA NIVEL DE ȘEFI DE STAT ȘI DE GUVERN,având în vedere articolul 216 din Tratatul de instituire a Comunității Economice Europene, articolul 77 din Tratatul de instituire a Comunității Europene a Cărbunelui și Oțelului și articolul 189 din Tratatul de instituire a Comunității Europene a Energiei Atomice,având în vedere Regulamentul (CEE) nr. 1210/90 al Consiliului din 7 mai 1990 privind crearea Agenției Europene de Mediu și a Rețelei europene de informare și observare pentru mediu [1] și, în special, articolul 21 al acestuia,având în vedere Regulamentul (CEE) nr. 1360/90 al Consiliului din 7 mai 1990 privind instituirea Fundației Europene de Formare [2] și, în special, articolul 19 al acestuia,având în vedere decizia din 18 decembrie 1991 prin care Comisia a aprobat înființarea Oficiului pentru inspecție veterinară și fitosanitară,având în vedere Regulamentul (CEE) nr. 302/93 al Consiliului din 8 februarie 1993 privind crearea Observatorului European pentru Droguri și Toxicomanie [3] și, în special, articolul 19 al acestuia,având în vedere Regulamentul (CEE) nr. 2309/93 al Consiliului din 22 iulie 1993 de înființare, între altele, a Agenției Europene pentru Evaluarea Medicamentelor [4] și, în special, articolul 74 al acestuia,întrucât, ca urmare a programului de acțiune adoptat de Comisie la 20 noiembrie 1989 privind punerea în aplicare a Cartei comunitare a drepturilor sociale fundamentale ale lucrătorilor, Consiliul European a prevăzut crearea Agenției pentru Sănătate și Siguranță în Muncă;întrucât Tratatul privind Uniunea Europeană, care a fost semnat la 7 februarie 1992 și intră în vigoare la 1 noiembrie 1993, prevede înființarea Institutului Monetar European și a Băncii Centrale Europene;întrucât instituțiile Comunităților Europene preconizează înființarea Oficiului pentru Armonizare în cadrul Pieței Interne (mărci de comerț, desene și modele industriale);întrucât, ca urmare a concluziilor Consiliului European de la Maastricht, statele membre preconizează încheierea unei convenții privind Europol (Oficiul European de Poliție), care creează Europol și, de asemenea, înlocuiește Acordul ministerial din 2 iunie 1993 prin care a fost înființată Unitatea pentru droguri a Europol;întrucât ar trebui să se stabilească amplasarea sediilor acestor organisme și servicii diferite;reamintind deciziile din 8 aprilie 1965 și 12 decembrie 1992,DECID:Articolul 1(a) Agenția Europeană de Mediu are sediul în regiunea Copenhaga.(b) Fundația Europeană de Formare are sediul la Torino.(c) Oficiul pentru inspecție veterinară și fitosanitară va avea sediul într-un oraș din Irlanda care urmează să fie stabilit de guvernul irlandez.(d) Observatorul European pentru Droguri și Toxicomanie are sediul la Lisabona.(e) Agenția Europeană pentru Evaluarea Medicamentelor are sediul la Londra.(f) Agenția pentru Sănătate și Siguranță în Muncă va avea sediul în Spania, într-un oraș care urmează să fie stabilit de guvernul spaniol.(g) Institutul Monetar European și viitoarea Bancă Centrală Europeană au sediul la Frankfurt.(h) Oficiul pentru Armonizare în cadrul Pieței Interne (mărci de comerț, desene și modele industriale), inclusiv camerele de recurs ale acestuia, va avea sediul în Spania, într-un oraș care urmează să fie stabilit de guvernul spaniol.(i) Europol și Unitatea pentru droguri a Europol au sediul la Haga.Articolul 2Prezenta decizie, care va fi publicată în Jurnalul Oficial al Comunităților Europene, intră în vigoare începând de astăzi.Hecho en Bruselas, el veintinueve de octubre de mil novecientos noventa y tres.Udfærdiget i Bruxelles den niogtyvende oktober nitten hundrede og tre og halvfems.Geschehen zu Brüssel am neunundzwanzigsten Oktober neunzehnhundertdreiundneunzig.Έγινε στις Βρυξέλλες, στις είκοσι εννέα Οκτωβρίου χίλια εννιακόσια ενενήντα τρία.Done at Brussels on the twenty-ninth day of October in the year one thousand nine hundred and ninety-three.Fait à Bruxelles, le vingt-neuf octobre mil neuf cent quatre-vingt-treize.Fatto a Bruxelles, addì ventinove ottobre millenovecentonovantatré.Gedaan te Brussel, de negenentwintigste oktober negentienhonderd drieënnegentig.Feito em Bruxelas, em vinte e nove de Outubro de mil novecentos e noventa e três.+++++ TIFF +++++Pour le gouvernement du royaume de BelgiqueVoor de Regering van het Koninkrijk België+++++ TIFF +++++For regeringen for Kongeriget Danmark+++++ TIFF +++++Für die Regierung der Bundesrepublik Deutschland+++++ TIFF +++++Για την κυβέρνηση της Ελληνικής Δημοκρατίας+++++ TIFF +++++Por el Gobierno del Reino de España+++++ TIFF +++++Pour la République française+++++ TIFF +++++Thar ceann Rialtas na hÉireannFor the Government of Ireland+++++ TIFF +++++Per il governo della Repubblica italiana+++++ TIFF +++++Pour le gouvernement du grand-duché de Luxembourg+++++ TIFF +++++Voor de Regering van het Koninkrijk der Nederlanden+++++ TIFF +++++Pelo Governo da República Portuguesa+++++ TIFF +++++For the Government of the United Kingdom of Great Britain and Northern Ireland[1] JO L 120, 11.5.1990, p. 1.[2] JO L 131, 23.5.1990, p. 1.[3] JO L 36, 12.2.1993, p. 1.[4] JO L 214, 24.8.1993, p. 1.--------------------------------------------------19931130DECLARAȚIILa adoptarea deciziei mai sus-menționate la 29 octombrie 1993, reprezentanții guvernelor statelor membre au adoptat de comun acord următoarele declarații:- Conform Regulamentului (CEE) nr. 337/75 al Consiliului din 10 februarie 1975, care a fost adoptat în unanimitate de Consiliu la propunerea Comisiei și după consultarea Parlamentului European, sediul Centrului European pentru Dezvoltarea Formării Profesionale a fost stabilit la Berlin. Reprezentanții guvernelor statelor membre fac apel la instituțiile Comunității Europene pentru a prevedea ca sediul în cauză să fie stabilit, cât mai curând posibil, la Salonic.Comisia a declarat că este dispusă să înainteze o propunere în acest sens în viitorul apropiat.- Pe lângă serviciile de traducere ale Comisiei, cu sediul la Luxemburg, se înființează Centrul de Traduceri pentru Organismele Uniunii, care asigură serviciile de traducere necesare pentru funcționarea organismelor și serviciilor ale căror sedii au fost stabilite prin decizia mai sus-menționată din 29 octombrie 1993, cu excepția traducătorilor Institutului Monetar European.- Statele membre se angajează să susțină candidatura Luxemburgului ca sediu al Curții de apel comune în domeniul brevetelor comunitare conform dispozițiilor Protocolului privind soluționarea litigiilor referitoare la încălcarea și valabilitatea brevetelor comunitare anexat la Acordul privind brevetele comunitare din 15 decembrie 1989.Cu ocazia conferinței reprezentanților guvernelor statelor membre, Comisia a confirmat că intenționează să consolideze poziția serviciilor sale care se află la Luxemburg.În cele din urmă, statele membre au arătat că există resurse bugetare disponibile pentru a permite Fundației Europene pentru Îmbunătățirea Condițiilor de Viață și de Muncă din Dublin să îndeplinească o serie de noi sarcini.--------------------------------------------------


title: Decizia Consiliului din 14 noiembrie 2005 privind încheierea Acordului internațional din 2005 cu privire la uleiul de măsline și măslinele de masă

text:
Anunţ juridic important

|

32005D0800

Official Journal L 302 , 19/11/2005 P. 0046 - 0046

		20051114Decizia Consiliuluidin 14 noiembrie 2005privind încheierea Acordului internațional din 2005 cu privire la uleiul de măsline și măslinele de masă(2005/800/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 25 noiembrie 2003, Consiliul a autorizat Comisia să negocieze în numele Comunității revizuirea Acordului internațional din 1986 cu privire la uleiul de măsline și măslinele de masă, astfel cum a fost modificat și extins în 1993 și prelungit ultima dată în 2004.(2) La 29 aprilie 2005, noul acord internațional cu privire la uleiul de măsline și măslinele de masă a fost adoptat de Conferința Națiunilor Unite pentru negocierea unui acord în continuarea Acordului internațional din 1986 cu privire la uleiul de măsline și măslinele de masă.(3) Acordul internațional din 2005 cu privire la uleiul de măsline și măslinele de masă promovează cooperarea internațională și contribuie la dezvoltarea și stabilitatea piețelor produsului respectiv, precum și la realizarea obiectivelor Comunității în domeniul politicii comerciale și agricole.(4) Prin urmare, este în interesul Comunității să aprobe acordul din 2005,DECIDE:Articolul 1Acordul internațional din 2005 cu privire la uleiul de măsline și măslinele de masă se aprobă în numele Comunității Europene.Textul acordului se anexează la prezenta decizie.Articolul 2Președintele Consiliului este autorizat să numească persoana (persoanele) abilitată(e) să semneze acordul, exprimând consimțământul Comunității ca acest acord să-i fie obligatoriu, în conformitate cu articolul 39 alineatul (2) litera (a) [1].Adoptată la Bruxelles, 14 noiembrie 2005.Pentru ConsiliuPreședinteleT. Jowell[1] Data intrării în vigoare a acordului se va publica în Jurnalul Oficial al Uniunii Europene prin grija Secretariatului General al Consiliului.--------------------------------------------------


title: 2010/111/PESC: Decizia 2010/111/PESC a Consiliului din 22 februarie 2010 de prelungire a mandatului Reprezentantului Special al Uniunii Europene în Bosnia și Herțegovina

text:
               23.2.2010

               RO

               Jurnalul Oficial al Uniunii Europene

               L 46/23

         DECIZIA 2010/111/PESC A CONSILIULUI
   din 22 februarie 2010
   de prelungire a mandatului Reprezentantului Special al Uniunii Europene în Bosnia și Herțegovina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 11 martie 2009, Consiliul a adoptat Acțiunea comună 2009/181/PESC (1) de numire a domnului Valentin INZKO în calitate de Reprezentant Special al Uniunii Europene (RSUE) în Bosnia și Herțegovina până la 28 februarie 2010.

               (2)

               Mandatul RSUE ar trebui să fie prelungit până la 31 august 2010. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea Înaltului Reprezentant al Uniunii pentru afaceri externe și politica de securitate (ÎR), ca urmare a intrării în vigoare a Deciziei de instituire a Serviciului european pentru acțiune externă.

               (3)

               În vederea asigurării coerenței cu alte activități relevante care sunt de competența Uniunii, mandatul RSUE ar trebui să fie executat în coordonare cu Comisia.

               (4)

               RSUE își va executa mandatul în contextul unei situații care s-ar putea deteriora și ar putea aduce atingere obiectivelor politicii externe și de securitate comune, prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Valentin INZKO în calitate de Reprezentant Special al Uniunii Europene (RSUE) în Bosnia și Herțegovina se prelungește până la 31 august 2010. Mandatul RSUE se poate încheia mai devreme, în cazul în care Consiliul decide aceasta, pe baza unei recomandări din partea ÎR, ca urmare a intrării în vigoare a Deciziei de instituire a Serviciului european pentru acțiune externă.
   Articolul 2
   Obiectivele politicii
   Mandatul RSUE se bazează pe obiectivele politicii Uniunii Europene (UE) în Bosnia și Herțegovina. Acestea se concentrează asupra progresului continuu în ceea ce privește punerea în aplicare a Acordului-cadru general pentru pace (ACGP) în Bosnia și Herțegovina, în conformitate cu Planul de punere în aplicare a misiunii Oficiului Înaltului Reprezentant, precum și asupra progresului continuu în ceea ce privește procesul de stabilizare și de asociere, pentru a transforma Bosnia și Herțegovina într-un stat stabil, viabil, pașnic și multietnic, care cooperează pașnic cu vecinii și este angajat în mod ireversibil pe calea aderării la UE.
   Articolul 3
   Mandatul
   În vederea realizării obiectivelor politicii, mandatul RSUE constă în:

               (a)

               a asigura consiliere din partea Uniunii și a facilita procesul politic;

               (b)

               a promova coordonarea politică generală a Uniunii și a contribui la întărirea coordonării și a coerenței interne ale Uniunii în Bosnia și Herțegovina, inclusiv prin intermediul unor informări adresate șefilor de misiune ai Uniunii și prin participarea sau reprezentarea la ședințele periodice ale acestora, precum și prin prezidarea unui grup de coordonare alcătuit din toți actorii Uniunii prezenți pe teren, în vederea coordonării aspectelor legate de punerea în aplicare a acțiunii Uniunii, și prin consilierea acestora în ceea ce privește relațiile cu autoritățile din Bosnia și Herțegovina;

               (c)

               a promova coordonarea generală la nivelul Uniunii a eforturilor Uniunii de combatere a criminalității organizate și a oferi acestora îndrumare politică locală, fără a aduce atingere rolului conducător al Misiunii de Poliție a Uniunii Europene (MPUE) în coordonarea aspectelor de ordin polițienesc din cadrul acestor eforturi sau lanțului de comandă militară al ALTHEA (EUFOR);

               (d)

               fără a aduce atingere lanțului de comandă militară, a oferi consiliere politică comandantului forței UE privind aspectele militare cu dimensiune politică locală, în special în ceea ce privește operațiile sensibile, relațiile cu autoritățile locale și cu mass-media locală;

               (e)

               a se consulta cu comandantul forței UE înainte de a întreprinde acțiuni politice care ar putea avea un impact asupra condițiilor de securitate;

               (f)

               a asigura consecvența și coerența acțiunii Uniunii față de public; purtătorul de cuvânt al RSUE trebuie să fie principalul punct de contact al UE pentru mass-media din Bosnia și Herțegovina în chestiunile privind politica externă și de securitate comună/politica de securitate și apărare comună (PESC/PSAC);

               (g)

               a menține o viziune de ansamblu asupra tuturor activităților din domeniul statului de drept și, în acest context, a oferi consiliere ÎR și Comisiei, după caz;

               (h)

               a oferi consiliere politică locală șefului misiunii MPUE; RSUE și comandantul operației civile se consultă reciproc, în funcție de necesități;

               (i)

               a susține pregătirea și punerea în aplicare a restructurării poliției, în cadrul abordării mai largi a statului de drept adoptate de comunitatea internațională și de autoritățile din Bosnia și Herțegovina și pornind de la furnizarea de către MPUE de expertiză și asistență tehnică polițienească în această privință;

               (j)

               a asigura susținere în vederea consolidării și a sporirii eficacității interfeței dintre justiția penală și poliție în Bosnia și Herțegovina, în strânsă legătură cu MPUE;

               (k)

               a se consulta cu șeful MPUE înainte de a întreprinde acțiuni politice care ar putea avea un impact asupra situației poliției și a condițiilor de securitate;

               (l)

               în ceea ce privește activitățile de cooperare polițienească și judiciară în materie penală, inclusiv Europol, și activitățile conexe ale Uniunii, a oferi consiliere ÎR și Comisiei, după caz, precum și a participa la coordonarea locală necesară;

               (m)

               a continua rolul său consultativ în ceea ce privește prioritățile pentru Instrumentul de asistență de preaderare, în vederea asigurării coerenței și a unor eventuale sinergii;

               (n)

               a sprijini planificarea pentru o prezență consolidată a Uniunii în contextul închiderii Oficiului Înaltului Reprezentant (OÎR), inclusiv prin consilierea cu privire la aspectele tranziției legate de informațiile publice, în strânsă coordonare cu Comisia;

               (o)

               a contribui la dezvoltarea și consolidarea respectării drepturilor omului și a libertăților fundamentale în Bosnia și Herțegovina, în conformitate cu politica UE din domeniul drepturilor omului și cu orientările UE privind drepturile omului;

               (p)

               a se implica, împreună cu autoritățile relevante din Bosnia și Herțegovina, într-o cooperare deplină cu Tribunalul Internațional Penal pentru Fosta Iugoslavie (TPII);

               (q)

               a oferi consiliere în domeniul politic și a facilita procesul de reformă constituțională;

               (r)

               fără a aduce atingere lanțurilor de comandă aplicabile, a contribui la asigurarea unei aplicări coerente a tuturor instrumentelor Uniunii de pe teren în vederea atingerii obiectivelor politicii Uniunii.

         Articolul 4
   Executarea mandatului
   (1)   RSUE este responsabil de executarea mandatului, acționând sub autoritatea ÎR.
   (2)   Comitetul politic și de securitate (COPS) menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   Articolul 5
   Înaltul Reprezentant
   Rolul RSUE nu aduce atingere în niciun fel mandatului Înaltului Reprezentant din Bosnia și Herțegovina, nici rolului coordonator al acestuia în ceea ce privește ansamblul activităților tuturor organizațiilor și agențiilor civile, astfel cum sunt menționate în Acordul-cadru general pentru pace (ACGP) și în concluziile și declarațiile ulterioare ale Consiliului de implementare a păcii (PIC).
   Articolul 6
   Finanțarea
   (1)   Valoarea financiară de referință destinată să acopere cheltuielile aferente mandatului RSUE pentru perioada 1 martie 2010-31 august 2010 este de 2 350 000 EUR.
   (2)   Cheltuielile finanțate din suma menționată la alineatul (1) sunt eligibile începând cu 1 martie 2010. Cheltuielile sunt gestionate în conformitate cu procedurile și normele aplicabile bugetului general al Uniunii.
   (3)   Gestiunea cheltuielilor face obiectul unui contract între RSUE și Comisie. RSUE este răspunzător în fața Comisiei pentru toate cheltuielile.
   Articolul 7
   Constituirea și componența echipei
   (1)   În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre și instituțiile Uniunii pot propune detașarea de personal care să lucreze cu RSUE. Salariul personalului detașat pe lângă RSUE de către un stat membru sau o instituție a Uniunii este acoperit de statul membru în cauză sau de instituția Uniunii, după caz. Experții detașați de statele membre pe lângă Secretariatul General al Consiliului pot, de asemenea, să fie afectați RSUE. Personalul internațional contractat trebuie să aibă naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru sau a instituției Uniunii care i-a detașat și își duc la îndeplinire sarcinile și acționează în interesul mandatului RSUE.
   Articolul 8
   Privilegiile și imunitățile RSUE și ale personalului acestuia
   Privilegiile, imunitățile și alte garanții necesare executării și bunei desfășurări a misiunii RSUE și a membrilor personalului acestuia se stabilesc de comun acord cu partea/părțile-gazdă, după caz. Statele membre și Comisia oferă tot sprijinul necesar în acest sens.
   Articolul 9
   Securitatea informațiilor clasificate ale UE
   RSUE și membrii echipei acestuia respectă principiile și standardele minime de securitate stabilite prin Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (2), în special atunci când gestionează informații clasificate ale UE.
   Articolul 10
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 11
   Securitatea
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea geografică pentru care este responsabil, pentru a asigura securitatea întregului personal aflat sub directa sa autoritate, și anume:

               (a)

               elaborând, pe baza orientărilor Secretariatului General al Consiliului, un plan de securitate specific misiunii, care include măsuri de securitate fizice, măsuri organizaționale și procedurale specifice misiunii, realizând gestionarea deplasării personalului în condiții de siguranță către zona de misiune și în interiorul acesteia, precum și gestionarea incidentelor de securitate și prevăzând un plan de urgență și un plan de evacuare a misiunii;

               (b)

               asigurându-se că întreg personalul desfășurat în afara Uniunii beneficiază de asigurările necesare pentru un grad înalt de risc, conform condițiilor specifice zonei de misiune;

               (c)

               asigurându-se că toți membrii echipei sale care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în zona de misiune sau după aceasta, la cursuri adecvate de instruire în domeniul securității, pe baza clasificărilor de risc atribuite zonei de misiune de către Secretariatul General al Consiliului;

               (d)

               asigurând punerea în aplicare a tuturor recomandărilor formulate de comun acord ca urmare a evaluărilor periodice privind securitatea și furnizând ÎR, Consiliului și Comisiei rapoarte scrise cu privire la punerea în aplicare a acestora și la alte aspecte legate de securitate, în cadrul rapoartelor intermediare și al celor de executare a mandatului.

         Articolul 12
   Raportarea
   RSUE prezintă ÎR și COPS, periodic, rapoarte verbale și scrise. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele scrise periodice sunt difuzate prin rețeaua COREU. La recomandarea ÎR sau COPS, RSUE poate prezenta rapoarte Consiliului Afaceri Externe.
   Articolul 13
   Coordonarea
   (1)   Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE informează periodic misiunile statelor membre și delegațiile Uniunii.
   Pe teren, se menține o strânsă legătură cu șeful delegației Uniunii și cu șefii de misiune ai statelor membre. Aceștia depun toate eforturile pentru a-l susține pe RSUE în executarea mandatului. RSUE stabilește, de asemenea, contacte strânse cu alți factori internaționali și regionali de pe teren.
   (2)   Pentru a sprijini operațiile Uniunii de gestionare a crizelor, RSUE, împreună cu alți actori Uniunii prezenți pe teren, îmbunătățește diseminarea și punerea în comun a informațiilor de către actorii Uniunii respectivi, urmărind atingerea unui înalt nivel de înțelegere și evaluare comune ale situației.
   Articolul 14
   Reexaminarea
   Punerea în aplicare a prezentei decizii și coerența acesteia cu alte contribuții ale Uniunii în regiune sunt reexaminate în mod periodic. RSUE prezintă ÎR, Consiliului și Comisiei un raport privind executarea mandatului, la încheierea acestuia.
   Articolul 15
   Intrarea în vigoare
   Prezenta decizie intră în vigoare la data adoptării sale.
   Se aplică de la 1 martie 2010.
   Articolul 16
   Publicarea
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 februarie 2010.

            Pentru Consiliu

            Președintele

         C. ASHTON

      (1)  JO L 67, 12.3.2009, p. 88.

      (2)  JO L 101, 11.4.2001, p. 1.


title: Decizia a Comisiei din 19 martie 2010 de numire a membrului și a membrului supleant pentru Malta în cadrul Grupului consultativ european al consumatorilor

text:
               23.3.2010

               RO

               Jurnalul Oficial al Uniunii Europene

               C 73/11

         DECIZIA A COMISIEI
   din 19 martie 2010
   de numire a membrului și a membrului supleant pentru Malta în cadrul Grupului consultativ european al consumatorilor
   2010/C 73/04
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/705/CE a Comisiei din 14 septembrie 2009 de instituire a unui Grup consultativ european al consumatorilor (1), în special articolul 4,
   întrucât:

               (1)

               Mandatul membrilor Grupului consultativ european al consumatorilor a expirat la 14 noiembrie 2009.

               (2)

               Printr-o decizie a Comisiei din 17 februarie 2010 au fost numiți noi membri și membri supleanți, pentru o perioadă de trei ani.

               (3)

               Este necesară numirea unui membru și a unui membru supleant care să reprezinte organizațiile de consumatori din Malta pentru restul duratei de trei ani a mandatului, pe baza propunerilor autorităților naționale din Malta,

         DECIDE:
   Articolul unic
   Următoarele persoane sunt numite membru sau membru supleant al Grupului consultativ european al consumatorilor pentru restul duratei mandatului acestuia:

               Membru

               Membru supleant

               Renald BLUNDELL (MT)

               Stefan XUEREB (MT)

      Adoptată la Bruxelles, 19 martie 2010.

            Pentru Comisie,

            în numele Președintelui,

         Robert MADELIN

            Director general pentru sănătate și consumatori

      (1)  JO L 244, 16.9.2009, p. 21.


title: Addendum la Decizia 2007/543/CE a Consiliului din 23 iulie 2007 privind aderarea Bulgariei și a României la Convenția privind înființarea Oficiului European de Poliție (Convenția Europol) ( JO L 200, 1.8.2007 )

text:
               2.8.2007

               RO

               Jurnalul Oficial al Uniunii Europene

               L 201/15

      ADDENDUM

   la Decizia 2007/543/CE a Consiliului din 23 iulie 2007 privind aderarea Bulgariei și a României la Convenția privind înființarea Oficiului European de Poliție (Convenția Europol)
   (Jurnalul Oficial al Uniunii Europene L 200 din 1 august 2007)
   Următoarele declarații se adaugă la decizie:

      „DECLARAȚII ALE REPUBLICII BULGARIA PRIVIND:

                  —

                     Convenția privind înființarea Biroului European de Poliție (Convenția Europol) încheiată la 26 iulie 1995, întemeiată pe dispozițiile articolului K.3 din Tratatul privind Uniunea Europeană:

                  În ceea ce privește articolul 40 alineatul (2) din Convenția Europol, Republica Bulgaria își exprimă acordul cu privire la faptul că disputele dintre statele membre pe tema interpretării și a aplicării convenției vor fi supuse în mod regulat Curții de Justiție a Comunităților Europene.

                  —

                     Protocolul privind interpretarea cu titlu preliminar de către Curtea de Justiție a Comunităților Europene a Convenției privind înființarea Biroului European de Poliție, încheiat la 24 iulie 1996, întemeiat pe dispozițiile articolului K.3 din Tratatul privind Uniunea Europeană:

                  În conformitate cu articolul 2 din Protocolul privind interpretarea cu titlu preliminar de către Curtea de Justiție a Comunităților Europene a Convenției Europol, Republica Bulgaria declară că acceptă competențele Curții de Justiție a Comunităților Europene în conformitate cu procedurile descrise la articolul 2 alineatul (2) litera (a).”